paragraph_text: Stara Goa (portugalski: Velha Goa, konkani: व्हडलें गोंय, Vhoddlem Gõi) je povijesni stari grad u pokrajini Sjeverna Goa, indijske države Goa, sjeverno od grada Nova Goa (također poznat i kao Goa Velha, tj. Stara Goa), koji je također jedno vrijeme bio glavnim gradom portugalske kolonije Goe. Staru Gou su izgradili sultani Bijapura u 15. stoljeću, a od 16. stoljeća bio je glavnim gradom Portugalske Indije, sve do 18. stoljeća kada je napušten zbog epidemije kuge. Njegove barokne crkve i konvikti su upisani na UNESCO-ov popis mjesta svjetske baštine u Aziji i Oceaniji 1986. godine.